**Príloha č. 5** k Školskému poriadku GFŠ Nová Baňa

**Gymnázium Františka Švantnera**

# **Nová Baňa**

**VNÚTORNÝ PREDPIS NA ORGANIZÁCIU VYUČOVANIA**

**a NA HODNOTENIE ŽIAKOV**

**v čase prerušeného vyučovania od 12.10.2020**

**Účinnosť predpisu: 13. 10. 2020**

Na základe Rozhodnutia Ministerstva školstva, vedy, výskumu a športu SR číslo 2020/17294:1-A1810 podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) s účinnosťou od 12. októbra 2020 do odvolania sa:

a) mimoriadne prerušuje školské vyučovanie v stredných školách podľa § 32 školského zákona s výnimkou školského vyučovania v prvom až štvrtom ročníku osemročného vzdelávacieho programu v strednej škole; riaditelia stredných škôl zabezpečia dištančné vzdelávanie žiakov stredných škôl;

b) mimoriadne prerušuje poskytovanie výchovno-vzdelávacej činnosti, ubytovania.

**V súlade s týmto rozhodnutím budú kritériá hodnotenia a klasifikácie v školskom roku 2020/21 upravené nasledovne:**

1.Pri hodnotení žiaka sa budú brať do úvahy objektívne príčiny (technické problémy a zdravotné problémy žiaka), ktoré žiak preukáže pri domácej príprave a vypracovaní úloh zadávaných v rámci dištančného vzdelávania. Žiak je povinný tieto skutočnosti vopred oznámiť:

- technické problémy, ktoré neumožňujú zúčastňovať sa dištančného vzdelávania vôbec - nahlásiť riaditeľke školy;

- zdravotné problémy či aktuálne technické problémy (výpadok elektriny, internetu, pokazený počítač) vyučujúcemu pred začatím vyučovacej hodiny.

2. Žiaci budú počas mimoriadnej situácie hodnotení známkami za vypracované úlohy. Všetky úlohy od termínu vydania uvedeného usmernenia budú mať váhu 0,50 a 1.

3. Podklady na záverečné hodnotenie výchovno-vzdelávacích výsledkov žiakov budú tvoriť známky získané do 9. 10. 2020, známky získané podľa bodu 2 a vyhodnotenie aktivity pri plnení úloh v období prerušeného vyučovania.

4. V prípade, že žiak dosahoval nedostatočné výsledky už pred aktuálnou mimoriadnou situáciou spôsobenou prerušením vyučovania a zo subjektívnych príčin neplnil požiadavky vyučovania na diaľku podľa pokynov vyučujúceho, rozhodne pedagogická rada o preskúšaní žiaka pred postupom do ďalšieho klasifikačného obdobia.

5. Všetky úlohy budú pravidelne každý deň zadávané podľa rozvrhu, ktorý bol čiastočne upravený, cez EDUPAGE v časti DOMÁCE ÚLOHY.

6. Žiak je s podmienkami dištančného vzdelávania oboznámený na 1. hodine daného predmetu.

**V jednotlivých VO sa hodnotia:**

VO matematika a informatika

* vypracované domáce úlohy
* projektové práce
* dištančné a komplexné úlohy
* tvorba vlastných príkladov
* ústne odpovede

VO prírodné vedy

* slovné prezentovanie osvojených poznatkov
* spracovanie dát a analýza simulovaného javu
* pracovné listy
* analýza videí a domáci experiment
* grafické spracovanie úloh a výsledkov simulácie merania
* objasnenie podstaty video - pokusu
* riešenie jednoduchých výpočtových, problémových úloh a úloh na overenie prírodovednej gramotnosti
* projektové práce
* spracovanie laboratórnych záznamov z domácich experimentov
* referáty, analýza odborného textu
* návrh tvorivých námetov alebo opis overenia prírodných javov
* predmetové e-testy a kvízy

VO SJL-DEJ-OBN-GF

* referáty a analýzy poviedok či básní
* pravopisné cvičenia
* čítanie s porozumením
* práca s textom
* zadané domáce úlohy
* pracovné listy
* práca s obrázkom a videom
* práca s mapou a tvorba mapy
* predmetové e-testy

VO – cudzie jazyky

* cvičenia
* pracovné listy
* práca s textom
* krátke samostatné písania
* predmetové e-testy
* aktívna spolupráca na video - hodine
* individuálne ústne odpovede (nahraté video rozprávanie) a písomné odpovede (samostatné tvorivé písanie)

**HODNOTENIE**

* sa realizuje v podobe známky:

s menšou váhou (0,5), keď je úloha zadaná všetkým

s väčšou váhou (1), keď je úloha riešená individuálne

Nie každá úloha musí byť klasifikovaná samostatne. Každý pedagóg si môže stav spracovania úloh podľa vlastného uváženia hodnotiť na Edupage v samostatnej tabuľke nasledovne: *vyhodnotená DÚ* + slovný komentár za DÚ vypracovanú nad 50% správne; *čiastočná DÚ* + slovný komentár za DÚ vypracovanú pod 50% správne; *neurobil DÚ* – keď do termínu nebolo odovzdané nič a na záver urobiť sumár všetkých zadaní = DÚ a vypočítať percentuálne aktivity a ohodnotiť známkou.

**V záverečnom hodnotení** budeme brať za obdobie prerušeného vyučovania do úvahy:  
aktivitu, plnenie úloh v termíne a účasť na video podľa platných kritérií klasifikácie:

**ČAS VYUČOVANIA A ZADÁVANIA ÚLOH**

Vyučovanie sa realizuje podľa platného rozvrhu pre tento školský rok, pričom bol čiastočne (upravený a zverejnený cez EDUPAGE. V upravenom rozvrhu sa nenachádzajú výchovy, keďže podmienky v čase prerušeného vyučovania neumožňujú naplniť ciele predmetu plnohodnotnou realizáciou. Ide o predmety: telesná výchova a šport, etická výchova a náboženská výchova.

Video vyučovanie prebieha iba cez MS TEAMS v čase od 7:30 do 13:20 hod. vždy podľa platného rozvrhu na základe individuálneho rozhodnutia vyučujúceho, ktorý je povinný pracovný deň vopred túto skutočnosť žiakom oznámiť, resp. naplánovať do kalendára MS TEAMS.

Zasielanie úloh a oznámení žiakom sa realizuje iba v pracovný deň v čase od 7:30 do 15:00 hod. Odovzdávanie úloh žiakmi sa realizuje podľa pokynov jednotlivých vyučujúcich.

**Žiakom odporúčame nastaviť svoj študijný režim podľa platného rozvrhu!**

**Aj počas prerušeného vyučovania majú žiaci možnosť absolvovať poradenstvo so školským psychológom v čase od 8:00 do 15:00 hod. Individuálne konzultácie je potrebné dohodnúť si vopred mailom: adriana1gregorova@gmail.com.**

**Naším cieľom je zabezpečiť spravodlivosť pri hodnotení každého žiaka rešpektovaním individuálnych podmienok:**

**- na domácu prípravu a dištančné vzdelávanie**

**- sústrediť pozornosť na poskytovanie slovnej spätnej väzby**

**- akceptovať jedinečnosť podmienok žiakov na vzdelávanie.**

V Novej Bani, 12.10.2020 PaedDr. Renáta Juhásová, riaditeľka školy